Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 3069/95 για τη θέσπιση ευρωπαϊκού κοινοτικού προγράμματος παρατηρητών για κοινοτικά σκάφη τα οποία αλιεύουν στη ζώνη διακανονισμού της Οργάνωσης Αλιείας του Βορειοδυτικού Ατλαντικού (NAFO)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το 1995, η Οργάνωση Αλιείας Βορειοδυτικού Ατλαντικού (NAFO) θέσπισε ένα "Πιλοτικό σχέδιο για παρατηρητές και για τον εντοπισμό των σκαφών μέσω δορυφόρου". Το σχέδιο αυτό αποτέλεσε μέρος μιας δέσμης μέτρων ενισχυμένου ελέγχου και εφαρμογής τα οποία λήφθηκαν προκειμένου να υπάρξει λύση του προβλήματος που ήταν γνωστό κατά τον καιρό εκείνο ως "Διαφορά όσον αφορά την ιππόγλωσσα της Γροιλανδίας". Το σχέδιο αυτό πρόβλεπε μεταξύ άλλων την τοποθέτηση παρατηρητών σε όλα τα σκάφη που ασκούν δραστηριότητες στη ζώνη διακανονισμού της NAFO. Το 1997, το πιλοτικό αυτό σχέδιο αντικαταστάθηκε με ένα "Πρόγραμμα παρατηρητών και εντοπισμού μέσω δορυφόρου", το οποίο θα αποτελέσει αντικείμενο αναθεώρησης κατά τη διάρκεια της ετήσιας συνεδρίασης της NAFO το Σεπτέμβριο του 2003.

Ενόψει των ειδικών περιστάσεων που προκάλεσαν τη θέσπιση του προγράμματος για παρατηρητές και εντοπισμό μέσω δορυφόρου, η Επιτροπή ανέλαβε το 1995 να διασφαλίσει την εφαρμογή του στα κοινοτικά αλιευτικά σκάφη και να αναλάβει τις σχετικές δαπάνες για τους παρατηρητές. Σχετική πρόβλεψη υπήρχε στον κανονισμό του Συμβουλίου (ΕΚ) 3069/95, μέσω του οποίου το σύστημα παρατηρητών του προγράμματος τέθηκε σε εφαρμογή σε κοινοτικό επίπεδο.

Το Δεκέμβριο του 2002, το Συμβούλιο εξέδωσε τον κανονισμό (ΕΚ) αριθ. 2371/2002 για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής. Ο κανονισμός αυτός αποτελεί το πλαίσιο της Κοινής Αλιευτικής Πολιτικής από την 1η Ιανουαρίου του 2003. Σύμφωνα με το άρθρο 23 παράγραφος 2 του εν λόγω κανονισμού, τα κράτη μέλη είναι τώρα υπεύθυνα, μεταξύ άλλων, για τον έλεγχο των δραστηριοτήτων που διεξάγονται από σκάφη που φέρουν τη σημαία τους εκτός των κοινοτικών υδάτων, καθώς επίσης και για την τοποθέτηση παρατηρητών στα σκάφη αυτά.

Μετά την έκδοση του νέου κανονισμού - πλαισίου για την Κοινή Αλιευτική Πολιτική, δεν υπάρχει πλέον λόγος για την Επιτροπή να αναλάβει τα διοικητικά και οικονομικά βάρη που έχουν σχέση με το σύστημα παρατηρητών του προγράμματος αυτού. Ως εκ τούτου, είναι αναγκαίο να ανατεθεί στα κράτη μέλη το καθήκον της λειτουργίας του προγράμματος NAFO για παρατηρητές από σήμερα και στο εξής. Σκοπός της Επιτροπής είναι να αναθέσει στα κράτη μέλη την ευθύνη αυτή από την 1η Ιανουαρίου 2004. Αυτό θα επιτρέψει την αντικατάσταση των παρατηρητών που ασκούν δραστηριότητες μέσω του ιδιωτικού οργανισμού που εφαρμόζει το πρόγραμμα για λογαριασμό της Επιτροπής. Η σύμβαση με την εταιρεία λήγει στις 15.02.2004 αλλά είναι δυνατόν να παραταθεί για περιορισμένη περίοδο αν χρειαστεί προκειμένου να εξασφαλισθεί η ομαλή μετάβαση στο νέο καθεστώς.

Η Επιτροπή θα συνεργαστεί στενά με τα κράτη μέλη για τη διασφάλιση της ομαλής μεταβίβασης των ευθυνών για την εφαρμογή του εν λόγω προγράμματος της NAFO. Η Επιτροπή θα αξιολογήσει και θα παρακολουθήσει επίσης την εφαρμογή του προγράμματος NAFO από τα σχετικά κράτη μέλη.

Υπό τις περιστάσεις αυτές, είναι αναγκαία η τροποποίηση του κανονισμού του Συμβουλίου (ΕΚ) αριθ. 3069/95.

Θα πρέπει να ληφθεί υπόψη ότι σε ένα μεταγενέστερο στάδιο, στο πλαίσιο της πρότασης για την κοινή δομή επιθεώρησης, η ευθύνη για τη διασφάλιση της επιθεώρησης στη NAFO θα μεταβιβαστεί στα κράτη μέλη. Αυτό θα σημαίνει ότι η ναύλωση περιπολικών σκαφών από την Επιτροπή για τη διενέργεια περιπολιών στη ζώνη διακανονισμού της NAFO δεν θα πρέπει να παραταθεί πέραν της 31ης Δεκεμβρίου 2005.

2003/0237 (CNS)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 3069/95 για τη θέσπιση ευρωπαϊκού κοινοτικού προγράμματος παρατηρητών για κοινοτικά σκάφη τα οποία αλιεύουν στη ζώνη διακανονισμού της Οργάνωσης Αλιείας του Βορειοδυτικού Ατλαντικού (NAFO)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίώς το άρθρο 37,

την πρόταση της Επιτροπής [1],

[1] ΕΕ C [...] της [...], σ.[...]

τη γνώμη του Ευρωπαϊκού Κοινοβουλίου [2],

[2] ΕΕ C [...] της [...], σ.[...]

Εκτιμώντας τα εξής:

(1) Ο κανονισμός του Συμβουλίου (ΕΚ) αριθ. 3069/95 [3] προβλέπει ειδικούς κανόνες εφαρμογής, σε κοινοτικό επίπεδο, του προγράμματος παρατηρητών το οποίο συμφωνήθηκε στο πλαίσιο της Οργάνωσης Αλιείας Βορειοδυτικού Ατλαντικού (NAFO) το 1995, και το οποίο είχε ως στόχο τη βελτίωση του ελέγχου και εφαρμογής στη ζώνη διακανονισμού της NAFO.

[3] ΕΕ L 329 της 30.12.1995, σ. 5. Κανονισμός που τροποποιήθηκε με τον κανονισμό (ΕΚ) αριθ. 1049/97 (OJ L 154 της 12/6/1997, σ. 2.).

(2) Ενόψει των ειδικών περιστάσεων υπό τις οποίες τέθηκε σε εφαρμογή το πρόγραμμα σε κοινοτικό επίπεδο το 1995, το Συμβούλιο ανέθεσε στην Επιτροπή να τοποθετήσει παρατηρητές επί όλων των κοινοτικών σκαφών και η Κοινότητα ανέλαβε τις δαπάνες που προέκυψαν από την επιχείρηση αυτή.

(3) Το 2002, εκδόθηκε ο κανονισμός του Συμβουλίου (ΕΚ) αριθ. 2371/2002, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής [4]. Βάσει του κανονισμού αυτού, τα κράτη μέλη υποχρεούνται να ελέγχουν τις δραστηριότητες που διεξάγονται από σκάφη που φέρουν τη σημαία τους εκτός των κοινοτικών υδάτων καθώς και για την τοποθέτηση παρατηρητών επί των σκαφών αυτών.

[4] ΕΕ L 358 της 31.12.2002, σ. 59.

(4) Ενόψει της έκδοσης του εν λόγω κανονισμού - πλαισίου, δεν υπάρχει πλέον λόγος ανάληψης των σχετικών διοικητικών και οικονομικών βαρών από την Επιτροπή.

(5) Η Επιτροπή και τα κράτη μέλη πρέπει να συνεργαστούν στενά για τη διασφάλιση της διατήρησης της αποτελεσματικότητας του προγράμματος παρατηρητών και για την τήρηση των κοινοτικών υποχρεώσεων έναντι της NAFO.

(6) Ο κανονισμός (ΕΚ) αριθ. 3069/95 θα πρέπει, ως εκ τούτου, να υποστεί σχετική τροποποίηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3069/95 τροποποιείται ως εξής:

(1) Στο άρθρο 1, η πρώτη παράγραφος αντικαθίσταται από τα εξής:

"Με την επιφύλαξη του άρθρου 2 παράγραφος 2 του κανονισμού (ΕΚ) αριθ. 1956/88, τα κράτη μέλη διορίζουν παρατηρητές σε όλα τα αλιευτικά σκάφη τους, τα οποία διεξάγουν ή πρόκειται να διεξαγάγουν αλιευτικές δραστηριότητες στη ζώνη διακανονισμού της NAFO. Οι δεόντως διορισμένοι παρατηρητές θα παραμένουν επί των αλιευτικών σκαφών στα οποία είναι διορισμένοι μέχρις ότου αντικατασταθούν από άλλους παρατηρητές."

(2) Προστίθεται το ακόλουθο άρθρο 1α:

"Άρθρο 1α

Τα κράτη μέλη διαβιβάζουν στην Επιτροπή κατάλογο παρατηρητών που έχουν διορίσει σύμφωνα με το άρθρο 1 το αργότερο μέχρι την 20ή Ιανουαρίου κάθε έτους και, στη συνέχεια, αμέσως μετά τον διορισμό οποιουδήποτε νέου παρατηρητή."

(3) Στο άρθρο 2, η φράση "κοινοτικούς παρατηρητές" αντικαθίσταται από τη φράση "δεόντως διορισμένους παρατηρητές".

(4) Το άρθρο 4 αντικαθίσταται από τα εξής:

"Άρθρο 4

Όλες οι δαπάνες που προκύπτουν από τον διορισμό παρατηρητών βάσει του παρόντος κανονισμού αναλαμβάνονται από τα κράτη μέλη. Τα κράτη μέλη μπορούν να χρεώνουν τις δαπάνες αυτές, εν όλω ή εν μέρει, στους οικείους πλοιοκτήτες."

(5) Στο παράρτημα I, στο στοιχείο 1(i), ο όρος "Επιτροπή" αντικαθίσταται από τον όρο "κράτη μέλη".

(6) Στο παράρτημα I, στο στοιχείο 2(ιγ), η φράση "αρμόδιες αρχές του ενδιαφερόμενου κράτους μέλους" αντικαθίσταται από τη φράση "αρμόδιες αρχές του κράτους μέλους που τους έχει διορίσει".

(7) Το παράρτημα II διαγράφεται.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) πολιτικής: ΑΛΙΕΙΑ

Δραστηριότητα(-ες): Διατήρηση, έλεγχος και εφαρμογή στον τομέα της αλιείας

Τίτλος τησ δρασησ: Σύστημα παρατηρητών Ευρωπαϊκής Κοινότητας που εφαρμόζεται σε κοινοτικά αλιευτικά σκάφη που ασκούν δραστηριότητες στη ζώνη Διακανονισμού της Οργάνωσης Αλιείας ΒΑ Ατλαντικού (NAFO)

1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

Κεφάλαιο Β2-90, άρθρο Β2-902

110703 - Επιθεώρηση και επιτήρηση αλιευτικών δραστηριοτήτων σε κοινοτικά ύδατα

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1 Συνολικό κονδύλιο της δράσης (Μέρος B): 3.000 εκατ. EUR για ανάληψη υποχρεώσεων

2.2 Περίοδος υλοποίησης:

Σκοπός της Επιτροπής είναι να αναθέσει στα κράτη μέλη την ευθύνη αυτή από την 1η Ιανουαρίου 2004. Αυτό θα επιτρέψει την αντικατάσταση των παρατηρητών που ασκούν δραστηριότητες μέσω του ιδιωτικού οργανισμού που εφαρμόζει το πρόγραμμα για λογαριασμό της Επιτροπής. Η σύμβαση λήγει στις 15.02.2004 αλλά ίσως απαιτηθεί να προβλεφθεί παράταση για περιορισμένη περίοδο προκειμένου να εξασφαλισθεί η ύπαρξη παρατηρητών κατά την μεταβατική περίοδο.

2.3 Συνολική πολυετής εκτίμηση των δαπανών:

α) Χρονοδιάγραμμα των πιστώσεων αναλήψεων υποχρεώσεων/των πιστώσεων πληρωμών (δημοσιονομική παρέμβαση) (πρβλ. σημείο 6.1.1)

εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

β) Τεχνική και Διοικητική Συνδρομή (ΤΔΣ) και Δαπάνες Στήριξης (ΔΣ) (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4 Συμβατότητα με τον δημοσιονομικό προγραμματισμό και με τις Δημοσιονομικές Προοπτικές

[Χ] Πρόταση συμβατή με τον ισχύοντα δημοσιονομικό προγραμματισμό.

Η πρόταση αυτή απαιτεί επαναπρογραμματισμό του αντίστοιχου τομέα των Δημοσιονομικών Προοπτικών.

συμπεριλαμβανόμενης, εφόσον συντρέχει περίπτωση, προσφυγής στις διατάξεις της Διοργανικής Συμφωνίας.

2.5 Δημοσιονομικές επιπτώσεις επί των εσόδων [5]

[5] Για περισσότερες πληροφορίες, βλέπε το χωριστό έγγραφο γενικών κατευθύνσεων.

Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

Ή

[Χ] Η πρόταση έχει δημοσιονομικές επιπτώσεις:

Η πρόταση θα έχει θετικές επιπτώσεις για τον κοινοτικό προϋπολογισμό.

Ποσό 3.000.000 EUR προορίζεται για την απασχόληση παρατηρητών στη ζώνη διακανονισμού της NAFO βάσει του προϋπολογισμού του 2004. Το ποσό αυτό λαμβάνει υπόψη την τοποθέτηση παρατηρητών επί των αλιευτικών σκαφών των κρατών μελών, αλλά λαμβάνει επίσης υπόψη την αύξηση των παρατηρητών που πρέπει να τοποθετηθούν στα αλιευτικά σκάφη των κρατών που πρόκειται να προσχωρήσουν στην Κοινότητα και τα οποία ασκούν δραστηριότητες στη ζώνη διακανονισμού. Απαιτείται η πρόβλεψη δαπάνης κατά το 2004 προκειμένου να ληφθεί υπόψη η μεταβατική περίοδος.

Εάν τα κράτη μέλη αναλάβουν το καθήκον λειτουργίας του συστήματος παρατηρητών NAFO, θα αναλάβουν επίσης και τα έξοδα χρηματοδότησης.

- Σημείωση: Όλες οι διευκρινίσεις και παρατηρήσεις που αφορούν τον τρόπο υπολογισμού της επίδρασης επί των εσόδων πρέπει να περιλαμβάνονται σε χωριστό φύλλο, επισυναπτόμενο στο παρόν δημοσιονομικό δελτίο ...

εκατ. EUR (μέχρι πρώτου δεκαδικού)

>ΘΕΣΗ ΠIΝΑΚΑ>

(Να περιγραφεί κάθε εμπλεκόμενη γραμμή του προϋπολογισμού, με προσθήκη του ενδεδειγμένου αριθμού γραμμών στον πίνακα, εφόσον η δράση επιδρά σε πλείονες γραμμές του προϋπολογισμού)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 23 παράγραφος 2 του κανονισμού του Συμβουλίου (ΕΚ) 2371/2002 για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Αναγκαιότητα κοινοτικής παρέμβασης [6]

[6] Για περισσότερες πληροφορίες, βλέπε το χωριστό έγγραφο γενικών κατευθύνσεων.

5.1.1 Επιδιωκόμενοι στόχοι

5.1.2 Μέτρα σχετικά με την εκ των προτέρων (ex ante) αξιολόγηση

5.1.3 Μέτρα μετά την εκ των υστέρων (ex post) αξιολόγηση

5.2 Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

5.3 Λεπτομέρειες υλοποίησης

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

(Ο τρόπος υπολογισμού των συνολικών ποσών που εμφαίνονται στον πίνακα που ακολουθεί πρέπει να επεξηγηθεί με την κατανομή που γίνεται στον πίνακα 6.2. )

6.1.1 Δημοσιονομική παρέμβαση

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

6.2 Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού) [7]

[7] Για περισσότερες πληροφορίες, βλέπε το χωριστό έγγραφο γενικών κατευθύνσεων.

(Στην περίπτωση πλειόνων δράσεων, πρέπει να δίδονται, για τα συγκεκριμένα μέτρα κάθε δράσης, οι διευκρινίσεις που είναι αναγκαίες για την εκτίμηση του όγκου και του κόστους των αποτελεσμάτων (outputs).)

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

Εάν απαιτείται, να επεξηγηθεί ο τρόπος υπολογισμού.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1 Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2 Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3 Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

(1) Να προσδιορισθεί το είδος κάθε επιτροπής καθώς και η ομάδα στην οποία ανήκει.

>ΘΕΣΗ ΠIΝΑΚΑ>

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1 Επακόλουθα μέτρα

8.2 Λεπτομέρειες πραγματοποίησης και περιοδικότητα της προβλεπόμενης αξιολόγησης

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ